Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: szervek hivatásos állományú tagjainak szolgálati viszonyáról szóló 1996. évi XLIII. törvény 37. § (1) és 302. § (1) és
Paragraph Index: 107

1. A foglalkozás gyakorlása során előforduló legfontosabb feladatcsoportok, feladatok 1.1. A büntetés-végrehajtási intézet, intézmény őrzése és védelme: — összeköttetés a biztonsági tiszttel, a biztonsági felügyelőkkel, a körletfelügyelőkkel és a munkáltatási felügyelőkkel; — a biztonsági tiszt távollétében a fegyverszobában elhelyezett lőfegyverek és fegyverműszaki anyagok, kényszerítő eszközök kiadása és visszavételezése; — a biztonságtechnikai rendszer kezelése, ha azzal külön személyt nem bíztak meg. 1.2. A fogvatartottak őrzése, felügyelete és ellenőrzése: — a büntetés-végrehajtási felügyelők napi szolgálati feladatai ellátásának irányítása; — a körletre vonatkozó biztonsági rendelkezések, a házirendben előírtak érvényesítése; — a nevelők és a szociális előadók tájékoztatása; — a körletben elhelyezett fogvatartottakról nyilvántartások vezetése; — ellenőrzés, amely kiterjed = a felügyelői feladatot ellátó állomány tevékenységére, = a biztonsági előírások és a házirend betartására, = a fogvatartottak differenciált elhelyezésének végrehajtására, = a felszerelési és berendezési tárgyak meglétére és állapotára, a fogvatartottak ruházatára és ápoltságára, = a magánelzárás végrehajtására, és az elkülönítés szabályainak betartására. 1.3. A fogvatartott szállítása, előállítása és kísérése: — a szállítás, előállítás, kísérés szervezése és végrehajtása; — javaslattétel a szállító jármű típusára, a biztonsági felügyelők létszámára, felszerelésére, a mozgáskorlátozó eszközök alkalmazására; — az ülésrend elkészítése és előterjesztése jóváhagyásra; — a szállítás előkészítésére kiadott részfeladatok végrehajtásának, a gépjármű közúti közlekedésre való alkalmasságának és a híradó eszközök működésének ellenőrzése; — a fogvatartottak tájékoztatása, ruházatuk, személyes használati tárgyaik átvizsgálása, motozása; — a fogvatartottak szállításának, előállításának végrehajtása a szállítási terv és az eligazítás alapján. 1.4. A büntetés-végrehajtás rendjét sértő cselekmények megelőzése és megszakítása. A rendkívüli események megelőzésének biztonsági intézkedései. A magánelzárás és a biztonsági elkülönítés végrehajtásának, a rendszeresített nyomtatványok kitöltésének, a magánelzárás külön intézkedés szerinti félbeszakításának, a személymotozásnak, a biztonsági ellenőrzésnek és a szemlének az irányítása. 1.5. Kényszerítő eszközök alkalmazása, szükség esetén intézkedés kényszerítő eszköz alkalmazására. 1.6. A büntetés-végrehajtási szerv működésének, a fogva tartás rendjének és biztonságának fenntartása érdekében rendszeresített biztonsági berendezések és technikai eszközök alkalmazása: 1999/47. szám — védelmi építmények, őrhelyek és technikai berendezések biztonságos üzemeltetéséhez szükséges feltételek biztosítása és ellenőrzése; — jelző, riasztó technikai eszközök és rendszerek, zárt láncú televízió rendszer működtetése. 1.7. A fogvatartottak nyilvántartása: — a fogvatartottak büntetés-végrehajtási intézetbe történő befogadásának és szabadításának szervezése és végrehajtása, az ezzel kapcsolatos okmányok elkészítése; — a fogvatartottak igazgatási anyagának folyamatos kezelése, vezetése és tárolása; — kapcsolattartás a bíróságokkal, ügyészségekkel, rendőrkapitányságokkal és más rendvédelmi szervekkel; — a jogerős szabadságvesztés foganatba vétele, a szabadulás és a feltételes szabadságra bocsátás esedékessége napjának megállapítása és nyilvántartásba vétele; — intézkedés a fogvatartottak nyomozó hatóságokhoz, bíróságokhoz történő előállítására; — a fogvatartottak tájékoztatása a jogorvoslati lehetőségekről; — a panaszok, egyéb iratok továbbítása; — a fogvatartottak szabadításának előkészítése, az ezzel kapcsolatos jelentési-értesítési kötelezettségek teljesítése. 1.8. A büntetés-végrehajtási intézetek, intézmények anyagi ellátása: — közreműködés az intézet, intézmény feladatainak ellátásához szükséges épületek, berendezések, felszerelési tárgyak, az őrzéshez szükséges létesítmények, eszközök, fegyverzeti és egyéb anyagok, gépjárművek üzemeltetésében, karbantartásában; — a személyzet és a fogvatartottak élelmezésével kapcsolatos feladatok ellátása; — a személyzet egyenruha, munkaruha, védőruha, továbbá a fogvatartottak formaruha, munkaruha, védőruha és ágynemű ellátásának biztosítása; — a különféle anyagi szolgáltatások szervezése; — a selejtezési szabályzatban rögzített helyi selejtezések, valamint a leltározási szabályzat szerinti leltározások, rovancsolások végrehajtása; — a befogadással és szabadítással járó anyagi-pénzügyi feladatok ellátása; — a fogvatartottak letétének kezelése, a fogvatartottak letéti pénzének, értékletétének nyilvántartása és kezelése. 1.9. Egészségügyi ellátás: — a fogvatartottak gyógyító-megelőző alapellátása során szükséges biztonsági feladatok ellátása; — az egészségügyi anyagellátással kapcsolatos tevékenység, az ezzel járó adminisztratív feladatok végrehajtása; — az egészségügyi ellátás területén elrendelt jelentési kötelezettségek teljesítése.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes